Lav et referat af nedenstående tekst:

Tekst:
Overalt i verden tages der strenge foranstaltninger for at undgå yderligere smitte af coronavirus. Også på nordjyske hospitaler strammer man op i takt med, at antallet af smittede vokser dag for dag. Det betyder helt konkret, at personalet i dag er blevet forbudt at give hånd til patienterne. - Vi vil gerne være høflige og byde ordentligt velkommen till vores patienter, og når vi hilser på hinanden. Men set i lyset af den aktuelle situation, tager vi nu vores forholdsregler og henstiller til, at vi ikke giver hånd på hospitalet, siger lægefaglig direktør på Aalborg Universitetshospital, Michael Braüner Schmidt. - Vi ved, at den nye coronavirus smitter ved dråbesmitte, og med håndtryksindsatsen vil vi være med til at forebygge, at vi er med til at sprede virussmitte over for patienter og kollegaer. Det kan måske undre nogen, at vi tager dette skridt, men det er nærliggende og nemt at gøre det. Vi vil gerne tage de hensyn, der skal tages, siger lægefaglig direktør på Aalborg Universitetshospital, Michael Braüner Schmidt. På Regionshospital Nordjylland og i Psykiatrien er der også indført pause med håndtryk.

Referat:
Der tages nu ekstra sikkerhedsforanstaltninger i brug for at undgå smittespredning.